stanford-oval/wikipedia huggingface dataset:
Martin Gernát
Ura > Seuraura

Gernát on HC Prešovin kasvatti. Hän siirtyi 16-vuotiaana HC Košicen kaudella 2009–2010. Gernát pelasi suurimman osan runkosarjastaan seuran B-nuorissa ja hän sijoittui Slovakian B-juniorisarjan puolustajien pistepörssissä viidenneksi tehoilla 4+24=28. Gernát voitti kauden päätteeksi sarjan mestaruuden. Hän pelasi myös kaksi playoff-ottelua Košicen A-nuorissa, jossa kausi päättyi myös mestaruuteen. Myös kauden 2010–2011 päätteeksi Gernát voitti Slovakian A-juniorisarjan mestaruuden.
Edmonton Oilers varasi Gernátin viidennellä kierroksella 122. pelaajana NHL:n varaustilaisuudessa 2011. Samana kesänä hänet varasi myös WHL-joukkue Edmonton Oil Kings 18. pelaajana CHL:n varaustilaisuudessa. Gernát siirtyi joukkueeseen kaudeksi 2011–2012. Hän oli Oil Kingsin tehokkain puolustaja tehoilla 9+46=55, joilla Gernát voitti koko WHL:n tulokkaiden syöttöpörssin, tulokaspuolustajien pistepörssin ja sijoittui puolustajien pistepörssissä seitsemänneksi. Hän voitti myös joukkueensa sisäisen tehotilaston lukemalla +41. Gernát voitti liigan pudotuspelien puolustajien maalipörssin seitsemällä osumallaan. Hän voitti kauden päätteeksi WHL:n mestaruuden, Ed Chynoweth Cupin.
Salavat Julajev Ufa varasi Gernátin ensimmäisellä kierroksella 19. pelaajana KHL:n varaustilaisuudessa 2012. Kaudella 2012–2013 hän pelasi olkapäävamman vuoksi WHL:n runkosarjassa vain 23 ottelua. Gernát voitti taas liigan pudotuspelien puolustajien maalipörssin kuudella osumallaan. Gernát eteni Oil Kingsin kanssa jälleen WHL:n finaaleihin saakka, mutta mestaruuden vei tällä kertaa kuitenkin Portland Winterhawks otteluvoitoin 4–2.
Huhtikuussa 2013 Gernát teki kolmivuotisen tulokassopimuksen Edmonton Oilersin kanssa. Hän pelasi kauden 2013–2014 suurimmaksi osaksi AHL-joukkue Oklahoma City Baronsissa, jossa tulokaskausi toi 57 runkosarja- ja yhdessä playoff-ottelussa tehot 4+17=21. Gernát pelasi kauden aikana myös kolme ottelua ECHL-joukkue Bakersfield Condorsissa. Kauden 2014–2015 hän pelasi kokonaan Baronsissa. Kauden 2015–2016 Gernát aloitti Oilersin uudessa farmijoukkueessa, AHL:n Bakersfield Condorsissa (ent. Oklahoma City Barons). NHL:n siirtotakarajalla, helmikuun 2016 lopulla Oilers kauppasi hänet ja kesän 2016 neljännen kierroksen varausvuoron Anaheim Ducksiin vaihdossa Patrick Marooniin. Gernát pelasi loppukauden AHL-joukkue San Diego Gullsissa.
Kaudeksi 2016–2017 Gernát siirtyi vuoden mittaisella sopimuksella Tšekin Extraliga-joukkue HC Sparta Prahaan. Hän voitti kauden aikana Mestarien liigan hopeaa.
Ura > Maajoukkueura

Gernát edusti Slovakiaa MM-kilpailuissa vuonna 2017. Yhteensä hän on pelannut 21 A-maaottelua tehopistein 3+4=7. Gernát pelasi myös alle 20-vuotiaiden MM-kilpailuissa vuonna 2012. Vuoden 2013 turnaus häneltä jäi väliin olkapäävamman vuoksi.
Gernát pelasi myös alle 18-vuotiaiden MM-kilpailuissa vuonna 2011. Lisäksi Gernát pelasi myös alle 18-vuotiaiden Ivan Hlinkan muistoturnauksessa vuonna 2010.
Matti Linnanahde

Matti Juhani Linnanahde (16. kesäkuuta 1949 – 24. kesäkuuta 2019) oli suomalainen toimittaja. Linnanahde työskenteli uransa aikana muun muassa Ylellä sekä SDP:ssä muun muassa puolueen poliittisen osaston päällikkönä ja Demokraatin edeltäjän Uutispäivä Demarin pääkirjoitustoimittajana. Eläkkeelle jäätyään Linnanahde muutti Turkuun ja kirjoitti kolumneja Demokraattiin ja Turun Sanomiin. Linnanahde kuoli äkilliseen sairauteen 70-vuotiaana.
Hänen poikansa on radio- ja tv-juontaja Aki Linnanahde.
Mart Helme

| Mart Helme |
| --- | --- |
 Helme vuonna 2015
Viron sisäministeri
 Ratasin II hallitus 29.4.2019–9.11.2020  
Edeltäjä:  Katri Raik
Seuraaja:  Alar Laneman
Henkilötiedot
Syntynyt: 31. lokakuuta 1949 (ikä 74) Pärnu
Ammatti:  diplomaatti
Puoliso:  Helle-Moonika Helme
Tiedot
Puolue:  Viron konservatiivinen kansanpuolue (2012–)
Muut puolueet:  Viron Kansanliitto (2003–2005)
Mart Helme (s. 31. lokakuuta 1949 Pärnu) on virolainen diplomaatti, poliitikko ja Viron konservatiivisen kansanpuolueen (EKRE) puheenjohtaja. Myös Helmen nykyinen vaimo Helle-Moonika Helme on EKRE:n kansanedustaja ja poika Martin Helme on ollut Viron valtiovarainministeri. Helme erosi sisäministerin tehtävästä.
Elämä ja ura

Helme on valmistunut Tarton yliopistosta vuonna 1973 pääaineenaan historia.
Helme oli Viron kirjankustantamoiden liiton (Eesti Kirjastuste Liidu) toiminnanjohtaja ennen kuin hän meni vuonna 1994 ulkoministeriön palvelukseen. Seuraavana vuonna presidentti Lennart Meri nimitti hänet Viron Moskovan-suurlähettilääksi. Kauden päätyttyä 1999 Helmestä tuli ulkoministeriön varakansliapäällikkö ja sen jälkeen maatalousministeriön neuvonantaja. Toimiessaan opettajana ja kustannusyhtiö Kunstin johtajana Helme työskenteli samalla europarlamentaarikko Tunne Kelamin neuvonantajana.
Helme oli Viron Kansanliiton jäsen vuosina 2003–2005. Kansanliiton ja Viron isänmaallisen liikkeen yhdistyttyä vuonna 2012 Viron konservatiiviseksi kansanpuolueeksi Helme liittyi sen jäseneksi. Seuraavana vuonna hänet valittiin puolueen puheenjohtajaksi.
Riigikoguun Helme valittiin vuoden 2015 vaaleissa 6 714 äänellä. Vuoden 2019 vaaleissa hän tuli valituksi 9 170 äänellä.
Elämä ja ura > Kohulausuntoja

Helme oli ministerikautensa aikana jatkuvasti kohujen keskellä. Marraskuussa 2019 hän sanoi suomalaistoimittajille, että Nato on kriisissä ja että Viro valmistelee Naton rinnalle b-suunnitelmaa, minkä pääministeri ja muut virolaispoliitikot oitis tyrmäsivät. Joulukuussa 2019 hän totesi että Suomen hallituksessa istuu lukutaidottomia ja että nykyinen hallitus on vuoden 1918 punaisten kosto.
Helmikuussa 2020 hän kutsui radiossa Suomen hallitusta "huulipunahallitukseksi"  Hänen lausuntojaan Yhdysvaltojen presidentinvaalista 2020 on paheksuttu. Helme on sanonut, että "syvä valtio" olisi sekaantunut ääntenlaskentaan. Myös hänen poikansa Martin Helme on pitänyt vaaleja "syvästi vilpillisinä". Lausuntojen saaman julkisuuden jälkeen Mart Helme erosi marraskuussa 2020 sisäministerin tehtävästä.
Aiheesta muualla

Kuvia tai muita tiedostoja aiheesta Mart Helme Wikimedia Commonsissa
Merete Morken Andersen

| Merete Morken Andersen |
| --- | --- |

Henkilötiedot
Syntynyt: 24. heinäkuuta 1965 (ikä 59) Bergen, Norja
Kansalaisuus:  norjalainen
Ammatti:  kirjailija
Kirjailija
Tuotannon kieli: norja
Esikoisteos:  Fra (1988)
Aiheesta muualla
Löydä lisää kirjailijoitaKirjallisuuden teemasivulta
Merete Morken Andersen (s. 24. heinäkuuta 1965 Bergen) on norjalainen kirjailija. Hän on julkaissut muun muassa romaaneja, lastenkirjoja ja kirjallisuusaiheisia tietokirjoja. Vuosina 1993–1997 hän oli Vinduet-aikakauslehden päätoimittaja. Vuonna 2003 Andersen sai Amalie Skram -palkinnon.
Aiheesta muualla

Kuvia tai muita tiedostoja aiheesta Merete Morken Andersen Wikimedia Commonsissa
Merete Lien

Merete Lien (s. 1952) on norjalainen kirjailija, joka syntyi Bergenissä mutta asuu nykyään Kragerössä.
Lienin tunnetuin teos on kirjasarja Barn av stormen (Myrskyn lapsi), joka käsittää 33 kirjaa. Hän on kirjoittanut myös lukuisia yksittäisiä romaaneja kuten Bak mörket (Pimeyden takana), Vinterlys (Talvivalo) ja Kongens bror (Kuninkaan veli).
Aiheesta muualla

Biografia (Arkistoitu – Internet Archive) (norjaksi)
Martin Erat

| Martin Erat |
| --- | --- |

Henkilötiedot
Syntynyt: 28. elokuuta 1981 (ikä 43) Třebíč, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  vasen
Pituus:  183 cm
Paino:  90 kg
Seura
Seura:  HC Kometa Brno
Sarja:  Extraliga
Pelinumero:  91
Pelaajaura
Pääsarjaura:  1998–
Aik. seurat:  HC Zlín (ČEL) Saskatoon Blades (WHL) Nashville Predators (NHL) Milwaukee Admirals (AHL) Washington Capitals (NHL) Arizona Coyotes (NHL) Avangard Omsk (KHL)
NHL-varaus:  191. varaus, 1999 Nashville Predators
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Latvia 2006 | jääkiekko |  |
|  Pronssia | Suomi & Ruotsi 2012 | jääkiekko |  |
| Nuorten MM-Kilpailut  | Nuorten MM-Kilpailut  | Nuorten MM-Kilpailut  |  |
|  Kultaa | Venäjä 2001 | jääkiekko |  |
Martin Erat (s. 28. elokuuta 1981 Třebíč, Tšekkoslovakia) on tšekkiläinen jääkiekkohyökkääjä, joka edustaa HC Kometa Brnoa.
Ura

Nashville Predators varasi Eratin vuonna 1999 varausvuorolla 191. Hän lähti kotimaastaan kesällä 1999 Pohjois-Amerikkaan, Kanadan juniorisarjoihin. Ennen paikkaa NHL:ssä Erat pelasi kaksi kautta WHL:ssä Saskatoon Bladesissa ja Red Deer Rebelsissä. Erat pelasi koko tulokaskautensa 2001–2002 Nashvillen pelaavassa kokoonpanossa tehden 80 ottelussa tehopisteet 9+24=33. Toisella kaudellaan 2002–2003 Erat matkasi NHL:n ja AHL:n välillä, ja teki AHL:n Milwaukee Admiralsissa 45 ottelussa tehopisteet 10+22 ja Nashvillessä 27 ottelussa pisteet 1+7.
Kauden 2003–2004 Erat pelasi koko kauden taas Predatorsissa. Erat pelasi kaudella 76 ottelua tehden niissä tehot 16+33.
Työsulkukaudeksi 2004–2005 Erat siirtyi takaisin kotimaahansa Tšekin pääsarjaan, HC Zlínin joukkueeseen, jossa hän teki 48 ottelussa tehopisteet 20+23. Kaudesta 2005–2006 lähtien Erat pelasi Nashvillessä, kunnes siirtyi huhtikuussa 2013 kauden 2012–2013 siirtotakarajalla Washington Capitalsiin, joka sai pelaajakaupassa hänen lisäkseen hyökkääjä Michael Lattan. Predatorsiin siirtyi varaustilaisuuden 2012 ensimmäisellä kierroksella varattu hyökkääjä Filip Forsberg. Erat oli Predatorsista lähtiessään seurahistorian toiseksi eniten otteluja pelannut sekä maaleja, syöttöpisteitä ja tehopisteitä tehnyt pelaaja David Legwandin jälkeen. Hän pelasi joukkueessa 723 runkosarja- ja 46 pudotuspeliottelua ja teki runkosarjassa 481 tehopistettä, 163 maalia ja 318 syöttöpistettä, ja pudotuspeleissä 23 tehopistettä, kahdeksan maalia ja 15 syöttöpistettä.
Erat edusti Tšekkiä maajoukkuetason arvoturnauksessa ensimmäistä kertaa Torinon olympialaisissa 2006. Erat pelasi samana vuonna myös Latvian MM-kisoissa.
Aiheesta muualla

Martin Erat Jatkoaika.comissa
Työväen Mailapojat

| Työväen Mailapojat |
| --- | --- |

Koko nimi:  Työväen Mailapojat
Perustettu:  1932
Kaupunki:  Helsinki
Miesten SM-mitalit
Hopeaa:  2 (1956, 1957)
Pronssia:  2 (1955, 1962)
Naisten SM-mitalit
Kultaa:  8 (1960, 1961, 1962, 1967, 1968, 1969, 1971, 1973)
Hopeaa:  4 (1963, 1965, 1972, 1974)
Pronssia:  1 (1970)
Infobox OKVirheellinen NIMI-arvo: 
Työväen Mailapojat on helsinkiläinen urheiluseura. Vuonna 1932 perustetun seuran lajeina ovat keilailu ja koripallo. Seura oli alusta lähtien Työväen urheiluliiton (TUL) jäsen, mutta erotettiin siitä vuonna 1956 osana TUL:n sisäisiä välien selvittelyjä. Seura liittyi 1959 perustettuun Työväen urheiluseurojen keskusliittoon (TUK), oltuaan jo vuonna 1956 perustamassa sen edeltäjää, Urheilun Tuki -säätiötä. Seura liittyi myös erillisiin lajiliittoihin mm. Suomen pöytätennisliittoon ja Suomen koripalloliittoon vuonna 1956 sekä Suomen pesäpalloliittoon vuonna 1957.
Koripallo

Miesten koripallossa seura on saavuttanut lukuisia mitaleita 1940–1960-luvulla. Se voitti yhteensä kuusi SM-hopeaa sekä kolme SM-pronssia. Nykyisin seuran edustusjoukkue pelaa kolmanneksi korkeimmalla tasolla. Seuran koripallojaoston vahvana toiminta-alueena on viimeisten vuosien aikana ollut myös veteraanisarjoihin osallistuminen. Miehissä Mailapojat on saavuttanut neljä SM-tason mitalia 65- ja 70-vuotiaiden veteraanisarjoissa vuodesta 2011 alkaen.
Naisten koripallossa seura on voittanut Suomen mestaruuden 1968 sekä kahdeksan SM-hopeaa ja kolme SM-pronssia 1960–1970-luvulla.
Pesäpallo

Pesäpallossa TMP saavutti SM-hopeaa vuosina 1956 ja 1957 ja pronssia 1955 ja 1962 ollen lisäksi yhdeksänkertainen TUL:n mestari välillä 1936-54. Naisten puolella TMP saavutti useita Suomen Mestaruuksia 1960 ja -70 -luvulla.
Pesäpallon SM-sarjan eniten pelanneet Tempolaiset:
Pentti Katainen, 164 ottelua
Paul Vainio, 162 ottelua
Juhani Lehtonen, 133 ottelua
Raimo Lindholm, 128 ottelua
Jaakko Pesonen, 121 ottelua
Onni Sallinen, 112 ottelua
Jorma Kyntölä, 110 ottelua
Tauno Hintikainen, 106 ottelua
TMP:tä on vuosina 1945-66 edustanut SM-tasolla kaikkiaan 65 pelaajaa.
Edustusjoukkueen "kipparit":
Ossi Ahlberg, Aarne Vallin (Vallinoja), Tauno Vaahtera, Paul Vainio, Jaakko Pesonen, Anssi Jokinen, Tauno Hintikainen ja Seppo Laine.
Pesäpallo > Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
A-pojat: 
| A-pojat |  Kultaa | 1945 | 1 |  |
| A-pojat |  Hopeaa | 1946, 1950, 1958 | 3 |  |
| A-pojat |  Pronssia | 1963, 1966 | 2 |  |
| Yhteensä: | Yhteensä: | Yhteensä: | 6 |  |
Palkinnot ja huomionosoitukset > Palkitut

| 0 | 1 | 2 |
| --- | --- | --- |
|  Etenijäkuningas: Raimo Vilén (1965)  |  Lyöjäkuningas: Pentti Katainen (1961, 1965)  |  Etenijäkuningatar: Tuula Salonen (1962, 1963)  Riitta Kyntölä (1963)  Tuula Rantanen (1968, 1972, 1973)  |
| 0 | 1 | 2 |
| --- | --- | --- |
|  Lyöjäkuningatar: Marjatta Lepistö (1962)  Tuula Salonen (1963)  Tuula Rantanen (1968, 1969, 1971, 1972, 1973, 1974)  |  Vuoden lukkari: Pauli Alhonen (1955)  |  Vuoden pesäpalloilija: Tuula Salonen (1961, 1962, 1963)  Jorma Kyntölä (1965)  Tuula Rantanen (1968, 1971, 1972)  |
Palkinnot ja huomionosoitukset > Miesten Itä-Länsi-valinnat

Tauno Vaahtera (1940)
Paul Vainio (1955, 1957)
Raimo Lindholm (1956, 1958, 1960, 1962, 1963)
Jaakko Pesonen (1956, 1957, 1958)
Anssi Jokinen (1957, 1959, 1960, 1961)
Osmo Juntto (1959)
Tauno Hintikainen (1960, 1963)
Pentti Katainen (1960, 1961)
Jorma Kyntölä (1962, 1963, 1964, 1965)
Pekka Kytö (1965, 1966)
Raimo Vilen (1965)
Palkinnot ja huomionosoitukset > Naisten Itä-Länsi-valinnat

Anja Ilonen (1961, 1967, 1968, 1969)
Terttu Wälläri (1961, 1962, 1963, 1964, 1965, 1966, 1967, 1968, 1969)
Leila Laiti (1961, 1962)
Tuula Salonen (1961, 1962, 1964, 1965, 1971, 1972, 1973, 1974)
Riitta Arolinna (1962, 1963)
Marjatta Lepistö (1962)
Sirkka Kämäräinen (1967, 1968, 1969, 1970, 1971)
Tuula Rantanen (1968, 1969, 1971, 1972, 1973, 1974)
Mirja-Liisa Virtaniemi (1969)
Tuula Pekkala (1970, 1971, 1973, 1974)
Aira Vainio (1970)
Marjatta Heino (1972)
Riitta Hämäläinen (1972, 1973, 1974)
Marja-Liisa Niemi (1972)
Palkinnot ja huomionosoitukset > Miesten Liitto-Lehdistö-valinnat

Anssi Jokinen (1958, 1959, 1960, 1961)
Osmo Juntto (1959)
Pentti Katainen (1960, 1961, 1962, 1965)
Raimo Lindholm (1960)
Tauno Hintikainen (1961, 1963)
Jorma Kyntölä (1962, 1963, 1965)
Raimo Vilen (1965)
Pekka Kytö (1966)
Palkinnot ja huomionosoitukset > Vuoden koripalloilija

Raimo Lindholm (1950, 1951, 1953, 1955, 1957, 1958)
Aiheesta muualla

Virallinen kotisivu
http://vessix.kotisivukone.com/files/vessix.kotisivukone.com/Pesis/seurat/tyven_mailapojat.xls
lyhennelmä historiikistä Työväen Mailapojat r.y. 1932-1982: http://www.mailapojat.fi/projekti/historia.html
TMP:n 75-vuotis juhlajulkaisu: http://www.mailapojat.fi/projekti/dokumentit/TMP-juhlajulkaisu.pdf
Matti Kurki

Matti Kurki on kansantaruissa esiintyvä pirkkalaispäällikkö. Matti Kurki -aiheisia kansantarinoita on talletettu paljon Vesilahden ja Pirkkalan ympäristössä, mutta myös kauempaa aina Lappia myöten. Ensimmäinen kirjallinen lähde Matti Kurki -aiheisista tarinoista on 1600-luvulta. Matti Kurkea on joskus pidetty todellisena historiallisena hahmona, mutta tämän tueksi ei ole mitään todisteita.
Matti Kurjen isoisä oli tarinoiden mukaan koko Satakunnan kuningas.
Tunnetuin Matti Kurki -tarina koskee Maamme kirjassakin kuvattua kaksintaistelua novgorodinkarjalaisen jättikokoisen miehen Pohdon kanssa. Taistelu olisi tarinoiden mukaan käyty sopimuksen mukaan Laukon kartanon mailla noin 500 metriä päärakennuksesta sijaitsevalla Pohdonsaarella, muistuttaen skandinaavien holmgång-kaksintaistelua. Saarelle sai mennä kaksi soturia, joista vain toinen sai palata takaisin. Pohto ei noudattanut kaksintaistelun sääntöjä, vaan löi ennenaikaisesti Matti Kurjen oikean käden irti (toisissa tarinoissa vain muutamia sormia). Matti Kurki kuitenkin käytti miekkaansa vasemmalla kädellään ja tappoi Pohdon. Pohdon kanssa Suomeen tunkeutuneet viholliset lähtivät tästä kuultuaan pakoon, ja heitä tapettiin suurin joukoin. Ruotsin kuningas kuuli voitosta, ja teki palkkioksi Kurjesta aatelisen.
Erääseen tarinaan liittyy kansanomainen selitys Kurki-nimen alkuperästä. Pohto olisi lyötyään sanonut tuskaisen Matin hyppivän kuin kurki. Matti sanoi kuitenkin osaavansa myös lentää ja löi Pohdon pään poikki.
Kansantarinoiden mukaan Matti Kurki olisi ollut Kurki-suvun kantaisä ja saanut Laukon kartanon maat palkkioksi urotöistään Ruotsin kuninkaan hyväksi. Henkilön epäillään eläneen 1200-luvun lopulla ja kyseinen kuningas oli luultavasti Maunu Ladonlukko. Legendan tarinat sijoittuvat ainakin ajalle ennen Pähkinäsaaren rauhaa.
Aiheesta muualla

Lisätietoja Matti Kurjesta
Matti Kurki – rautakausi vaihtuu Ruotsin valtaan (Arkistoitu – Internet Archive)
Matti Kuosku

Matti Kullervo Kuosku (4. maaliskuuta 1941 Pelkosenniemi, Suomi – 22. huhtikuuta 2012 Gävle) oli ruotsinsuomalainen maastohiihtäjä.
Pelkosenniemellä, Suomessa syntynyt Kuosku alkoi kärsiä 1960-luvun puolivälissä tupakoinnin aiheuttamista hengitysvaikeuksista. Hän lopetti tupakoinnin ja korvasi sen juoksulla. Hän myös kilpaili kestävyysjuoksussa ja muun muassa voitti vuonna 1969 5 000 metrillä Lasse Virénin, joka voitti kolme vuotta myöhemmin samalla matkalla olympiakultaa.
Juoksusta Kuosku siirtyi maastohiihdon pariin, ja ruotsalaisten maajoukkuejohtajien myötävaikutuksesta hän sai Ruotsin kansalaisuuden. Ruotsia edustaen Kuosku osallistui Innsbruckin vuoden 1976 talviolympialaisiin, joissa hän kilpaili 50 kilometrillä sijoittuen 19:nneksi.
Vaasahiihdon Kuosku voitti vuosina 1974 ja 1976, Finlandia-hiihdon vuosina 1981–1982 ja Dolomitenlauf-hiihdon vuosina 1979 ja 1981. König-Ludwig-Lauf-hiihdon yhdeksi voittajaksi hänet julistettiin vuonna 1981 hänen oltuaan mukana viiden hiihtäjän kärkijoukossa jotka kuitenkin eksyivät reitiltä kilpailun aikana. Worldloppetin ylipitkien matkojen cupin hän voitti kausilla 1978–1979 ja 1979–1980 ja sijoittui kolmanneksi kaudella 1980–1981.
Kuosku menehtyi sairasteltuaan jonkin aikaa 71 vuoden iässä 22. huhtikuuta 2012.
Aiheesta muualla

Matti Kuosku Ruotsin olympiakomitea (ruotsiksi)
Mayall II

| Mayall II |
| --- | --- |
 Hubble-avaruusteleskoopin kuvaa
 Epookki J2000.0
Galaksi:  Andromedan galaksi
Tähdistö:  Andromeda
Rektaskensio:  00h 32m 46.51s
Deklinaatio:  +39° 34′ 39.7″
Galaktiset koordinaatit:  121.1702 -21.5741
Löytöpäivä:  1953
Etäisyys:  2,520,000 vv
Fyysiset ominaisuudet
Mayall II (M31 G1), tunnetaan myös nimillä NGC-224-G1, SKHB 1, GSC 2788:2139, HBK 0-1, M31GC J003247+393440 ja Andromedan joukko, on pallomainen tähtijoukko joka sijaitsee Andromedan galaksissa. Mayall II sijaitsee 130 000 valovuoden päässä Andromedan galaksin keskuksesta. Se on myös Paikallisen ryhmän kirkkain pallomainen tähtijoukko. Mayall II:n massan arvioidaan olevan kahdesti Omega Centaurin massan suuruinen, ja sen keskustassa saattaa olla musta aukko.
Mayall II:n löysivät ja tunnistivat todennäköiseksi pallomaiseksi tähtijoukoksi Nicholas Mayall ja O. J. Eggen vuonna 1953. Mayall II on luultavasti Andromedan puoleensa vetämän kääpiögalaksin keskuksen jäännös.
Mayaketsaali

| Mayaketsaali |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Ketsaalit Pharomachrus
Laji::  mocinno
Kaksiosainen nimi
 Pharomachrus mocinno  Llave, 1832 
Katso myös
   Mayaketsaali Wikispeciesissä   Mayaketsaali Commonsissa 
Infobox OKNimi-testi OKIUCN-testi OK: 
Mayaketsaali, aikaisemmalta nimeltään kvesaali (Pharomachrus mocinno) on trogonien heimoon kuuluva keskiamerikkalainen lintulaji. Pablo de La Llave kuvaili lajin holotyypin Meksikon Chiapasista ja Guatemalasta vuonna 1832. Mayaketsaali on Guatemalan kansallislintu. Lajista tunnetaan kaksi alalajia.
Koiras hautoo pesässä.
Koiraan rinta ja yläosat ovat väriltään metallinhohtoisen vihreät. Vatsapuoli on punainen ja valkoinen. Naaras on ulkonäöltään vaatimaton. Koiraalle muodostuu pesimäaikana metallinhohtoinen lisäpyrstö, joka koostuu pyrstön neljästä pidentyneestä yläpeitinhöyhenestä. Lisäpyrstö ulottuu 60 senttiä pyrstönkärjen yli.
Mayaketsaalin esiintymisalue ulottuu Meksikon eteläosasta Panamaan. Kuten muutkin trogonit, mayaketsaali pesii puunkoloihin. Koiras hautoo munia pää osoittaen ulospäin. Lisäpyrstö on liian pitkä pesäkoloon, joten se sojottaa sieltä ulos.
Matti Kuula

Matti Kuula, ent. Taikinamäki, (4. helmikuuta 1854 Töysä, Alavus – 3. maaliskuuta 1921 Vaasa) oli suomalainen sotilas ja herätyssaarnaaja.  Hänen poikansa oli säveltäjä Toivo Kuula.
Matti Taikinamäki sai sotilasnimen Kuula liittyessään Kaartiin 1872 ja käytti sitä nimeä loppuelämänsä. Jefreitteri Kuula lähti Turkin sotaan keisarin henkivartiokaartissa. Haavoituttuaan 5. syyskuuta 1877 Lovtšan taistelussa (nyk. Lovetš) hän palasi Suomeen. Hän erosi kaartista 1878 mutta liittyi uudestaan 1880, sai ylennyksen vääpeliksi 1881 ja siirtyi Vaasaan lasaretin hoitajaksi.
Kuula kirjoitti koko sotaretken ajan muistiinpanoja päiväkirjaansa. Waasa-lehteen kirjoittamansa artikkelit hän myöhemmin muokkasi Henkivartijan muistelmia -nimiseksi kirjaseksi. Muistelmansa Kuula kirjoitti 25 vuoden kuluttua, ja kirjoitustyöhön vaikutti silloin jo vanhalestadiolainen usko.
Kuula avioitui 1879 Sydänmaalta kotoisin olleen Susanna Vehkakosken kanssa, ja heille syntyi kahdeksan lasta, joista neljä kuoli pienenä. Lapsista Toivo Kuula on tunnettu säveltäjä. Poikansa Toivo Kuulan kuvauksen mukaan isä oli sodasta palattuaan "vanhana, komeana kaartilaisena paha juoppo ja naismies" mutta paransi tapansa lestadiolaisuuteen liityttyään. Sittemmin Matti Kuulasta tuli asemapoliisi, ja samalla hän toimi saarnaajana ja kirjoitti herätyskirjoituksia.
Teokset

Henkivartijan muistelmia, Nikolainkaupunki: Tekijä, 1903 (Luettavissa myös digitaalisessa sanomalehtiarkistossa 6.6.1903 alkaen)
Maude Fealy

Maude Fealy, kuva vuodelta 1914
Maude Fealy (4. maaliskuuta 1883 Memphis – 9. marraskuuta 1971 Woodland Hills) alkuperäiseltä nimeltään Maude Mary Hawk oli yhdysvaltalainen teatteri- ja mykkäelokuvakauden näyttelijä. Hänen pitkä uransa jatkui myös äänielokuvan kaudella.